Datum: 28.10.2019.

**SAOPŠTENJE ZA MEDIJE**

**HBO serije o kojima se najviše priča**

Od HBO serija se uvijek mnogo očekuje jer predstavljaju sinonim za vrhunsku produkciju i kvalitet. Na HBO kanalu i u HBO videoteci pogledajte serije koje su trenutno u fokusu kritike i gledalaca.

Veliko interesovanje pratilo je premijeru nove HBO serije “**Nadzirači**“ (Watchmen) čija se radnja odvija u alternativnoj, savremenoj stvarnosti u SAD, u kojoj su superheroji prognani zbog svojih nasilnih metoda. Uprkos tome, neki od njih žele da dignu revoluciju, dok drugi pokušavaju da ih zaustave u tome. Serija visoke produkcije uspješno dočarava duh revolucionarnog i originalnog stripa istog naziva.

Redžina King predvodi glumačku ekipu kao Andžela Abar, koja nosi dve maske; jednu, glavne detektivke u policiji Talse i drugu, supruge i majke troje dece. Džeremi Ajrons glumi ostarjelog i uobraženog britanskog lorda a Don Džonson je Džad Kroford, šef policije u Talsi.

Nova HBO serija **“Gospođa Flečer”** (*Mrs. Fletcher*), zasnovana na istoimenom bestseleru Toma Perote, imaće premijeru na HBO kanalu 28. oktobra u 21.00 časova a svakog ponedjeljka pratite novu epizodu.

Ova komedija u sedam nastavaka istražuje uticaj internet pornografije i društvenih mreža i prati Iv Flečer (Ketrin Han), razvedenu majku koja pati od usamljenosti kad joj sin ode na koledž. Pokušavajući da se navikne na život u praznoj kući, Iv upada u zečju rupu internet pornografije. U međuvremenu, Ivin sin Brendan (Džekson Vajt) suočava se sa novim izazovima. Brendan je bio popularan u srednjoj školi, dok ga na koledžu uglavnom ignorišu i pogrešno doživljavaju kao tipičnog dečka iz bratstva koji se bavi sportom.

Serija „**Hronike Tajms skvera**“, (The Deuce III) sa Džejmsom Frankom u glavnoj ulozi, prati priču o legalizaciji i postepenom usponu porno industrije na njujorškom Tajms skveru, od početka 1970-ih do sredine 1980-ih, istražujući taj turbulentni svet na samim počecima onoga što je kasnije postalo američka seks industrija vredna milijarde dolara.

Tvorci serije, Džordž Pelekanos i Dejvid Sajmon poznati su i po čuvenoj seriji „Žica“.

Premijera pete svjetski popularne serije „**Afera**“ prikazana je 1. oktobra na HBO kanalu a epizode možete pronaći u HBO videoteci. Veoma intrigantna, serija „Afera“ istražuje emotivne posljedice vanbračne veze. Klupko provokativne drame se odmotava zasebno iz različitih perspektiva, koristeći sjećanja svakog od protagonista. Nove epizode pratite svakog utorka u 21.00 čas.

HBO kanali, kao i HBO videoteka, donose vam najbolje svjetske serije, a dostupni su u okviru [**m:tel TV Paketa**](https://mtel.ba/Televizija/TV-ponuda/TV-paketi).

Za više informacija pozovite 0800 50 000.

**m:tel – imate prijatelje!**